Hyttesalget faller markant

Ferske SSB-tall viser et lunkent marked for fritidsboliger i første kvartal. Salget falt 13 prosent fra året før.

SELGER FÆRRE: Her er et hyttefelt i Kvamsfjellet i Gudbrandsdalen, med Rondane i bakgrunnen. Vis mer byoutline Foto: Paul Kleiven NTB scanpix

Publisert: Oppdatert: 28. juni 2018 16:31 , Publisert: 27. april 2018 09:07

Statistikkbyråets nye tall viser at 2.300 fritidsboliger ble omsatt i det åpne markedet i årets tre første måneder – en betydelig nedgang fra samme periode i fjor, og det svakeste salgsvolumet siden 2014.

– Det er ikke helt unaturlig. Hytte er «nice to have». Det er ikke noe man må ha. Når boligmarkedet var igjennom en såpass sterk korreksjon i fjor, gir det en økende usikkerhet som kan gjøre at flere avventer hyttekjøp, sier NEF-direktør Carl O. Geving til E24.

Salget av både fritidseiendommer på eid og festet tomt gikk tilbake. Den gjennomsnittlige salgsprisen var 1,9 millioner kroner for en fritidsbolig på eid tomt, og 1,6 millioner for fritidsboliger på festet tomt, viser SSB-statistikken.

Tregere prisvekst



I en årrekke har prisutviklingen for hytter haltet noe etter prisgaloppen i det ordinære boligmarkedet, noe som har gitt gradvis større sprik.

Mens prisen på en snittbolig har økt voldsomt fra rundt 2,2 til 3,8 millioner kroner siden 2009, har hytteprisene «bare» løftet seg fra rundt 1,4 millioner til to millioner:

HALTER ETTER: Prisene på hytter og fritidsboliger har ikke steget like mye som prisene for ordinæreboliger, ifølge SSB-statistikken. KILDE: EIENDOMSOMSETNING, STATISTISK SENTRALBYRÅ Vis mer byoutline Foto:

Meglerstatistikk viser at gjennomsnittlig salgstid for hytter samtidig har sunket de siste årene, fra godt over 100 dager til litt over 80.

Synker fra høyt nivå

Hytteselgere flest lider altså ingen nød selv om salgsvolumet går tilbake, påpeker Geving.

Det er også viktig å huske på at omsetningsvolumet faller fra et relativt høyt nivå de siste årene, mener han.

1.800 av de solgte fritidsboligene i første kvartal var på eid tomt, mens salg på festet tomt utgjorde om lag 500 omsetninger.

For begge disse kategoriene er salgsvolumet det laveste siden 2014, viser SSB-tallene.

Grafen under viser salgsvolumet for hytter på eid tomt de siste ti årene målt i volum, hvor fargene fordeler oppnådde salgspriser:

SVAKESTE SIDEN 2014: Hyttesalget gikk tilbake 13 prosent i første kvartal 2018. Fargene fordeler salgsvolum etter ulike salgspriser. Vis mer byoutline Kilde: Eiendomsomsetning, Statistik sentralbyrå

Fredag publiserte SSB også tall for resten av eiendomsmarkedet.

I første kvartal ble det gjort 38.281 tinglysninger av faste eiendommer, en nedgang på 8,9 prosent fra samme tid i fjor.

Boligprisene har løftet seg så langt i år, etter en større korreksjon i andre halvdel av 2017.

Les også Sterk prisvekst på fjellhytter

Les også – Vi er bekymret

Les også Siv Jensen rådes til å myke opp boliglånsforskriften av sine egne

Her kan du lese mer om Bolig